fi fi fi fi fi fi fi fi fi fi es en fi fi fi fi fi fi fi fi fi fi fi fi fi nl fi fi fi fi fi fi fi fi fi fi fi fi fi et fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca fi fi de fi fi fi en fi fi fi fi fi fi fi fi fi es en fr fi fr fi ru es
Taruniemen ohjeet ja säännöt - TePS.fi
Taruniemen tukikohtaan ovat tervetulleita Tehin pursiseuran jäsenet, seuran lipun alla purjehtivat katsastetut veneet miehistöineen ja näiden vieraat. Muiden rekisteröityjen veneseurojen lipun alla purjehtivat venekunnat ovat tervetulleita vierailemaan katsastetuilla veneillä.
Tukikohdan ylläpito, siisteys ja miellyttävä käyttö perustuvat käyttäjien talkootyöhön. Siksi kaikilta toivotaan aktiivista otetta ja omien jälkien siistimistä.
Jos olet ainoa seuran jäsen tukikohdassa, huomaa että toimit seuran edustajana vierailijoille. Ensi kertaa vieraileville esitellään tukikohta ja kerrotaan periaatteet sekä vastaillaan mahdollisiin kysymyksiin.
Tukikohta rajoittuu Päijänteen kansallispuistoon, raja kulkee vajan ja puuceen takana. Kansallispuistoon kuuluva osa saaresta on kävelyretken arvoinen. Alueella noudatetaan voimassa olevia rajoituksia ml. avotulen teko ja leiriytyminen.
Kun tukikohdassa on hiljaisempaa, saunavuorot sovitaan paikalla olevien venekuntien kesken. Vilkkaampana aikana noudatetaan miesten ja naisten saunavuoroja, että kaikki pääsevät saunaan. Saunavuoron enimmäiskesto on yksi tunti.
Taruniemen vastuuhenkilö tai hänen poissa ollessaan muu seuran jäsen päättää saunotaanko venekunnittain vai miesten ja naisten vuoroissa.
Saunavuorot näkyvät liitutaululta majan päädyltä. Saunottaessa venekunnittain vuorot merkitään omatoimisesti liitutaululle.
Ennen kiukaan sytyttämistä tarkista, että pata on täynnä vettä.
Saunassa on käytettävä laudeliinaa. Ellei oma tullut mukaan, käytetään pesuhuoneessa tarjolla olevia kertakäyttöisiä.
Vuoron päätyttyä tarkasta, että kiukaassa on tuli, padassa on vettä ja pesuhuoneessa on pesuvettä valmiina. Sauna jätetään siistiin kuntoon seuraavaa kylpijää varten.
Viimeinen saunoja jättää ovet auki, että sauna pääsee kuivumaan ja tuulettumaan. Etenkin vilkkaimman kauden ulkopuolella myös pata saunan ja muut vesiastiat tyhjennetään.
Tupa on tarkoitettu yhteiseen käyttöön. Tuvassa yöpyminen on sallittua vain tukikohdan vastuuhenkilön luvalla.
Kota ja sen terassi ovat kaikkien käytettävissä. Jätä kota siistiin kuntoon seuraavia käyttäjiä varten. Kodassa on halkolaatikko, täytä sitä tarpeen mukaan.
Kodalla on myös kaasugrilli, jolla onnistuu isompien ruokamäärien valmistaminen. Grilliä säilytetään kodan ulkopuolella. Kaasupullo on siirrettävä käytön jälkeen kodan sisälle.
Metsäpalovaroituksen voimassa ollessa tulen tekeminen grillikatokseen on kiellettyä. Muulloinkin maaston ollessa kuiva, ei tulta saa tehdä grillikatokseen. Ennen tulentekoa tarkasta varoitukset ja selvitä onko grillikatoksen lähimaasto kuiva.
Taruniemessä on kaksi laituria, joista eteläisempi on tuulilta paremmin suojassa.
Laiturilla veneen oman saunan lämmittäminen ja akkujen lataaminen aggregaatilla tai veneen moottorilla on kielletty, jos laiturissa on muitakin veneitä.
Kiinnittymisessä käytetään poijuja, kylkikiinnittyminen on mahdollista vain poikkeustapauksissa hiljaisena aikana.
Laitureihin kiinnitytään kipparin vastuulla. Seura ei voi ottaa vastuuta kiinnittymisen aikana veneille mahdollisesti aiheutuvista vaurioista.
Tehin pursiseuran lipun alla purjehtivan venekunnan vierailu sisältyy maksettuun vuosimaksuun.
Muun seuran venekunnan vierailumaksu on Keitele-Päijänne-alueen seurojen yhdessä sopima 15 € / vuorokausi / venekunta. Maksu maksetaan Tehin Pursiseuralle joko:
Tilisiirtona tilille FI 56 544706 200242 08
Käteisellä kassalippaaseen pohjoisen laiturin päässä tai säästöpossuun tuvassa
Majassa on tuvan puolella vieraskirja, johon kaikki käynnit merkitään. Vieraskirjan perusteella seurataan tukikohdan käyttöastetta.
Soutuvene on käytettävissä vierailun aikana. Tappi ja airot löytyvät majasta tuvan puolelta. Vene on lukittu munalukolla, lukkoon käy Taruniemen avain.
Muista ottaa mukaan äyskäri ja kaikille veneeseen tulijoille pelastusliivit.
Polttopuita on rajallinen määrä ja siksi niiden taloudelliseen käyttöön kannattaa kiinnittää huomiota (tarvittava määrä, arinan luukun asento jne.)
Jokainen venekunta tekee polttopuita vähintään kuluttamansa verran. Työkalut löytyvät vajasta.
Tulipesät (ml. tuhkaluukut) on tyhjennettävä ennen käyttöä. Tuhka-astioita on kolme: kodan terassin alla, saunalla ja iso keruuastia vajan luona. Huolehdi, että tuhka ja hiilet ovat sammuneet ennen tuhka-astiaan kaatamista.
Tiskit, jätteet, juomatölkit ja pullot
Vajan takaa löytyy tiskauspaikka, jota voi käyttää myös kalan perkaamiseen.
Taruniemessä ei ole jätehuoltoa, syntynyt jäte viedään omassa veneessä saaresta pois. Muovijätteen ja alumiinin polttaminen on kiellettyä. Roskia tai kalanperkeitä ei saa laittaa puuceeseen.
Pantilliset muovipullot ja tölkit voi halutessaan jättää saunalla oleviin keruuastioihin. Tuotto käytetään Taruniemen ylläpitoon.
Hiljaisuus, lemmikit ja tupakointi
Taruniemessä on hiljaisuus on klo 22.00-07.00. Tällöin laiturilla ja sen välittömässä läheisyydessä on äänekäs keskustelu, musiikin soittaminen ja muu nukkumista häiritsevä toiminta kielletty.
Yhteisissä tiloissa tupakointi on kiellettyä.
Viimeinen tukikohdasta lähtevä TePS:n jäsen lukitsee kaikki paikat (kota, majan tupa, sauna, vaja, soutuvene)
Tarkista, että tulipesät ovat sammuneet ja tarvittaessa tyhjennä ne tuhkasta.
Vierailevan seuran jäsen, tarkasta että olet maksanut venekuntasi tukikohtavierailun.
Ensihoito ja palokunta hälytetään puhelinnumerosta 112 tai 112-sovelluksella.
Taruniemen sijainti on Tehin Pursiseura Taruniemi, Hietasaaret, Sysmä
Karttakoordinaatit: N 61o 23,555 E 25o 32,405.
Sammutusvälineinä käytetään tukikohdassa saunalla olevia sankoja, paloruiskua sekä sammutuspeitteitä.
Ensiapuvälineet on saatavana veneissä.
Sivulla voit tutustua Taruniemen ohjeisiin ja sääntöihin.
>>Päijänteen seuratukikohtien säännöt vierailijoille
Tukikohtaan liittyvä palaute osoitetaan Taruniemen vastuuhenkilölle ja seuran kommodorille.
c/o Sysmän tilipalvelut LKV Ky / Heli Tanhula